**ΔΕΛΤΙΟ ΤΥΠΟΥ ΠΡΟΓΡΑΜΜΑΤΟΣ ΔΑΚΟΚΤΟΝΙΑΣ ΣΤΗΝ ΠΕ ΑΡΚΑΔΙΑΣ**

Η Διεύθυνση Αγροτικής Οικονομίας και Κτηνιατρικής της Περιφερειακής Ενότητας Αρκαδίας, ενημερώνει τους ελαιοπαραγωγούς, ότι συνεχίζονται οι δολωματικοί ψεκασμοί για το πρόγραμμα δακοκτονίας στις παρακάτω Κοινότητες:

**Κοινότητα Ξηροπηγάδου:** Δευτέρα 6 Οκτωβρίου 2025 έως Τρίτη 7 Οκτωβρίου 2025 με το φυτοπροστατευτικό προϊόν SUCCESS 0.24CB

**Κοινότητα Πραστού:** Δευτέρα 6 Οκτωβρίου 2025 έως Τρίτη 7 Οκτωβρίου 2025 με το φυτοπροστατευτικό προϊόν PROSPARACE

**Κοινότητα Πλατάνου:** Δευτέρα 6 Οκτωβρίου 2025 με το φυτοπροστατευτικό προϊόν SUCCESS 0.24CB

**Κοινότητα Αγίου Ανδρέα**: Δευτέρα 6 Οκτωβρίου έως Παρασκευή 10 Οκτωβρίου 2025 με το φυτοπροστατευτικό προϊόν PROSPARACE.

**Συγκομιδή ελαιόκαρπου μπορεί να πραγματοποιηθεί μετά από 7 ημέρες για τις κοινότητες Πραστού και Αγίου Ανδρέα και μετά από 15 ημέρες για τις κοινότητες Ξηροπηγάδου και Πλατάνου.**

Καλούνται οι ελαιοπαραγωγοί των οποίων τα κτήματα βρίσκονται στις ανωτέρω Κοινότητες να παρευρίσκονται στους ελαιώνες τους κατά τη διάρκεια των ψεκασμών και να ανοίξουν τυχόν περιφραγμένα κτήματα, ώστε να μην μένουν εστίες αψέκαστων περιοχών. Όσοι παραγωγοί θέλουν να συγκομίσουν άμεσα παρακαλούμε να σημάνουν τα κτήματά τους με κορδέλες ώστε να μην ψεκαστούν.

Για την ασφάλεια των συνεργείων οι παραγωγοί οφείλουν να έχουν καθαρίσει τα κτήματά τους από διάφορα εμπόδια και ζιζάνια, ώστε να είναι ευδιάκριτο το έδαφος του ελαιώνα.

Οι μελισσοκόμοι και οι κτηνοτρόφοι να απομακρύνουν τα μελισσοσμήνη τους και τα ζώα τους από τις ψεκαζόμενες περιοχές, προς αποφυγή τυχόν δηλητηριάσεων.

Στους βιοκαλλιεργητές επισημαίνεται ότι θα πρέπει να σημάνουν κατάλληλα τα κτήματά τους, για την αποφυγή ψεκασμού από τα συνεργεία δακοκτονίας.

Οι ψεκασμοί θα ξεκινήσουν στις παραπάνω αναφερόμενες ημερομηνίες εφόσον οι καιρικές συνθήκες είναι ευνοϊκές για την πραγματοποίηση τους. Σε περίπτωση αλλαγής του προγράμματος για οποιοδήποτε λόγο θα ενημερωθείτε με νεότερο δελτίο τύπου.

Για περισσότερες πληροφορίες οι παραγωγοί μπορούν να απευθύνονται στα τηλέφωνα 2710226946, 2755022283, 2757022212.

Από τη Διεύθυνση Αγροτικής Οικονομίας και Κτηνιατρικής ΠΕ Αρκαδίας